આ અંગે માળીયાથી મળતા અહેવાલો મુજબ માળિયા હટીના તાલુકાના ખેડૂતોને ચણાના પાકની ટેકાના ભાવે ખરીદી શરુ કરવાની હતી જે માટે ગળોદર નજીક આવેલા પુરવઠા નિગમ ખાતેથી ઓનલાઇન નોંધણી કરવામાં આવનાર હતી પરંતુ તંત્ર દ્વારા યોગ્ય જાહેરાતના અભાવે કે પછી ખેડૂતોની ગેરસમજને લઈને ગઈકાલે ખેડૂતો વહેલી સવારથી પૂરવઠાને નીગમની કચેરી તેમજ માર્કેટિંગ યાર્ડ અને આઇટીઆઇ ખાતે લાઈનમાં ઉભી ગયા હતા અને ઓફિસ સમયે ત્રણેય ઓફિસ ખોલતા ત્રણેય જગ્યાએ રજીસ્ટ્રેશન કરવા અફડાતફડી મચી હતી જો કે બાદમાં જે જગ્યાએ રજીસ્ટ્રેશન કરવાનું હતું ત્યાં ખેડૂતો પહોંચ્યા હતા પરંતુ ત્યાં પણ રજિસ્ટ્રેશન માટે પડાપડી થઈ હતી અને હોબાળો મચતા આસિસ્ટન્ટ મેનેજરે રજિસ્ટ્રેશન કરવાની ના પાડતા મામલો વધુ બીચક્યો હતો જેના પગલે મામલતદાર અને પોલીસને જાણ કરવામાં આવી હતી.